|  |
| --- |
|  |

# Ansøgningsskema til udbud af skoleoplæring

Erhvervsskoler kan bruge skemaet til at ansøge om godkendelse til at udbyde skoleoplæring til en konkret erhvervsuddannelse. Styrelsen for Undervisning og Kvalitet vil i nogle tilfælde indhente supplerende oplysninger fra ansøgeren.

Det fremgår af kapitel 16 i [bekendtgørelse om erhvervsuddannelser](https://www.retsinformation.dk/eli/lta/2021/2499), at en ansøgning til udbud af skoleoplæring skal indeholde en forretningsmodel, der beskriver, hvorledes skolen vil forestå driften af oplæring i et skoleoplæringscenter. Ansøgningen skal endvidere indeholde en beskrivelse af eventuelt samarbejde med andre skoler om driften af skoleoplæringscenteret.

Forretningsplanen skal omfatte beskrivelse af:

* Tidsplan for anlægsfasen (for eksempel i form af et stav-diagram eller Gannt-diagram)
* Lokaleforhold og geografisk beliggenhed
* Værksteder og anlæg inklusive maskiner og nødvendigt tilbehør afpasset oplæring i det enkelte hovedforløb
* Undervisningsfaciliteter
* Undervisningsplan, herunder hvordan centret vil håndtere både at undervise elever/lærlinge uden uddannelsesaftale og elever/lærlinge med delaftaler
* Planer for lærepladsopsøgning og -formidling
* De lokale målgrupper som fx elever og det lokale arbejdsmarked (interessentanalyse)
* Økonomistyringen, herunder budget- og regnskabsmodel
* Kvalitetssystem

Forretningsmodellen skal indeholde:

* Formål
* Værdier
* Strategi
* Infrastruktur
* Organisationens opbygning, herunder evt. oprettelse af skoleoplæringscenterudvalg
* En plan for indgåelse af samarbejdsaftaler med andre institutioner, virksomheder, faglige udvalg og andre
* En plan for indgåelse af aftaler med det lokale erhvervsliv om produktion og service til et marked
* Andre arbejdsbetingelser samt operationelle processer og politikker

Når en erhvervsskole m.fl. indsender en ansøgning om nyt udbud af skoleoplæring skal ansøgeren foretage skriftlige høringer af naboskoler, der udbyder den uddannelse, der ansøges om. Ansøgeren har ansvar for at vedlægge høringer til ansøgningen.

Ansøgningen skal sendes til Styrelsen for Undervisning og Kvalitet på stuk.ke@stukuvm.dk

|  |
| --- |
| **Baggrundsoplysninger** |
| Angiv institutionsnavn, institutionsnummer og adresse på hovedinstitution |
| Angiv, hvilken uddannelses skoleoplæring der ansøges om godkendelse til at udbyde |  |
| Angiv, hvilken adresse der ansøges om at oprette skoleoplæring på |  |
| Angiv, hvilke kommuner institutioner forventer, at eleverne kommer fra |  |

| **Ansøgningsskema: Godkendelse til at udbyde skoleoplæring til erhvervsuddannelse** |
| --- |
| 1 | Motivation for at ansøge om nyt udbud af skoleoplæring (kort beskrivelse, maks. 2400 tegn), som godtgør, at der er et udækket behov i det konkrete geografiske område. |  |
| 2 | Begrund ansøgningen ud fra følgende fire vurderingskriterier for udbud af skoleoplæringscenter:* Forventet lokal og regional erhvervsudvikling, herunder i lærepladspotentialet.
* Sikring af fagligt bæredygtige og kvalitativt forsvarlige uddannelsesmiljøer.
* Sikring af et geografisk dækkende udbud under hensyn til efterspørgsel og behov.
* Sikring af flest mulig lærepladser i virksomheder.
 |  |
| 3 | Angiv antal elever pr. skoleår som institutionen forventer, der vil blive optaget i skoleoplæring, og begrund hvad denne forventning bygger på (demografi, elevstrømme mv.)Antal elever er alle elever, der bliver optaget i skoleoplæring (fx eud-, euv- og eux-elever). |  |
| 4 | Angiv hvilke og hvor mange medarbejderressourcer, som institutionen afsætter til at dække det nye udbud af skoleoplæring, herunder lærerkvalifikationer, samt lokaler og udstyr. |  |
| 5 | Beskriv kort på hvilken måde institutionen opfylder reglerne i [Bekendtgørelse om erhvervsuddannelser](https://www.retsinformation.dk/eli/lta/2021/2499), kapitel 2, ”Kvalitetsarbejdet i uddannelserne”. |  |